Berlingske Tidende, 1834-06-24
London, den 17de Junii. J Begyndelsen af denne Maaned have to høist vigtige Debatter i Henseende til Ministeriets Stilling til den Jrlandske Kirke fundet Sted, der fortjene særdeles Opmærksomhed, da de fuldkommen egne sig til at lære os Partiernes Tilstand at kjendeTorverne troe at have fundet en Leilighed til at kunne ophidse Landets Protestantismus imod Whigerne, som de beskylde for at ville overantvorde den protestantiske Kirke i Jrland til Papisterne. Dette, sige de, og intet Andet maa være Hensigten med den Commission, i hvis Udnævnelse de fratrædende Ministre ikke vilde samtykke. Man har den Plan, tilføje de, at overdrage Kirkens Jndkomster eller dog en Deel af samme til Catholikerne, da hiin Commission jo er udnævnt for at tilfredsstille disse; men disse ville ikke vorde tilfredsstillede, førend de have styrtet den protestantiske Kirke og sat sig i Besiddelse af sammes Jndtægter. Toryerne kunne imidlertid ikke dølge for sig selv, at intet andet Middel end Vaaben-Magt vilde kunne udrette Noget til at afværge dette sidste Tilfælde. Men om de end virkelig ikke ere tilbøielige til at opvække en Borgerkrig, for den Kirkens Eiendoms Skyld, der tilhører en saa ringe Deel af Folkemængden; eller om de troe, at Landets Protestanter endnu ikke have naaet det nødvendige Punkt, for at byde Haand og Hjerte og, hvad der er endnu Mere – Penge til et saa farligt Korstog, vist er det, de vove det ikke, endskjøndt de ikke undlade, i de haardeste Udtryk, at gjøre en Motion i Overhuset, som kunde drive Ministerne fra Roeret. Dette er saameget mærkværdigere, som Grev Grey uden Sky erkjendte: at hans Modstandere i Overhuset havde Pluraliteten paa deres Side, at det hver Dag stod i deres Magt at tvinge ham til at tage sin Afsked; han opfordrer dem til at vove Forsøget. Paa samme Tid er det indlysende, at Greven endnu ikke troer Protestanterne modne nok for det Offer, hvilket, som han maaskee indseer, inden lang Tid maa vorde bragt Catholikernes voxende Magt i Jrland. Allerede Commissionens Udnævnelse er et Beviis herfor, men det bevises endnu mere af hans og hans Collegers Anstrængelser, for at bortvælte de Beskyldninger fra sig, som Toryerne saa aldeles uden Skaanseloverdynge dem med, ja endog, som Lord Brougham gjorde, paa det Høitideligste forkynde den Beslutning: at ville i intet Tilfælde lade Catholikerne erholde Noget af Kirkens Rigdom. Men maaskee ogsaa Ministerne gjøre dette blot for at undgaae en Collision imellem begge Husene eller den Nødvendighed, at lade Huset oversvømmes af nye Pairs. Alt dette ligger i de Bønner, Advarsler og Trudsler, som Greven afvexlende bruger imod sine forbittrede Modstandere. Jmidlertid førte Debatterne ei til noget videre Resultat, og for Øjeblikket vil sandsynligviis heller intet Videre skee. Uagtet mangen Hæersmand er falden fra O'Connells Partie, have hans Tilhængere dog atter i dette Aar indsamlet mere end 13,000 Pd. Sterling for ham. Naar man nu betænker, at denne store Sum er sammenflydt af høist ringe Bidrag, saa kan man dog ikke tvivle om, at Massen af det (erkecatholske) Jrlandske Folk hænger ved ham med Liv og Sjæl og at dette ikke vil hvile, førend det har opnaaet sine Hensigter imod den protestantiske Kirke eller det med Magt vorder undertrykt og tvungen til Rolighed; begge Deele ere visseligen ingen trøstelige Udsigter!